CELEX: 62014CN0371
Language: lv
Date: 2014-08-01 00:00:00
Title: Lieta C-371/14: Lūgums sniegt prejudiciālu nolēmumu, ko 2014. gada 1. augustā iesniedza Finanzgericht Hamburg (Vācija) – APEX GmbH Internationale Spedition / Hauptzollamt Hamburg-Stadt

20.10.2014   
            
            
               LV
            
            
               Eiropas Savienības Oficiālais Vēstnesis
            
            
               C 372/3
            
         Lūgums sniegt prejudiciālu nolēmumu, ko 2014. gada 1. augustā iesniedza Finanzgericht Hamburg (Vācija) – APEX GmbH Internationale Spedition/Hauptzollamt Hamburg-Stadt
   
   (Lieta C-371/14)
   2014/C 372/05
   Tiesvedības valoda – vācu
   
      Iesniedzējtiesa
   
   
      Finanzgericht Hamburg
   
   
      Pamatlietas puses
   
   
      Prasītāja: APEX GmbH Internationale Spedition
   
   
      Atbildētāja: Hauptzollamt Hamburg-Stadt
   
   
      Prejudiciālie jautājumi
   
   
               1)
            
            
               Vai Padomes 2013. gada 18. marta Īstenošanas Regula (ES) Nr. 260/2013 (1), ar ko galīgo antidempinga maksājumu, kas ar Regulu (EK) Nr. 1458/2007 noteikts Ķīnas Tautas Republikas izcelsmes ar gāzi pildītu, neuzpildāmu kabatas krama šķiltavu importam, ar šo attiecina uz tādu ar gāzi pildītu, neuzpildāmu kabatas krama šķiltavu importu, ko nosūta no Vjetnamas Sociālistiskās Republikas un kam ir vai nav deklarēta Vjetnamas Sociālistiskās Republikas izcelsme (OV L 82, 10.–17. lpp., turpmāk tekstā – “Regula Nr. 260/2013”), nav piemērojama tāpēc, ka Regulas Nr. 260/2013 pieņemšanas dienā ar Regulu (EK) Nr. 1458/2007 ieviestais antidempinga maksājums, kura darbības jomu bija iecerēts paplašināt, vairs nebija spēkā?
               Ja atbilde uz pirmo jautājumu ir noliedzoša:
            
         
               2)
            
            
               Vai Regula Nr. 260/2013 nav piemērojama tāpēc, ka nav konstatēta ar Regulu (EK) Nr. 1458/2007 (2) noteikto pasākumu apiešana Regulas Nr. 260/2013 13. panta 1. punkta izpratnē?
            
         
      (1)  OV L 82, 10. lpp.
   
   
      (2)  Padomes 2007. gada 10. decembra Regula (EK) Nr. 1458/2007, ar ko uzliek galīgo antidempinga maksājumu Ķīnas Tautas Republikas izcelsmes un no Taivānas sūtītu vai Taivānas izcelsmes ar gāzi pildītu, neuzpildāmu kabatas krama šķiltavu importam, un Ķīnas Tautas Republikas izcelsmes un no Taivānas sūtītu vai Taivānas izcelsmes uzpildāmu kabatas krama šķiltavu importam (OV L 326, 1. lpp.).